
3.1 Γρήγορη ξενάγηση στο Περιβάλλον Εργασίας

Ήρθε η ώρα να πειραματιστούμε με τις πολυάριθμες δυνατότητες που παρέχει το προγραμματιστικό περιβάλλον του Scratch. Συγκεκριμένα, θα δούμε τα βασικά χαρακτηριστικά του περιβάλλοντος εργασίας, τις διάφορες παλέτες εντολών, το πώς μπορούμε να εισάγουμε μία εντολή, πώς δημιουργούμε αντικείμενα, σκηνικά και σενάρια. Αλλά ας ξεκινήσουμε με μια γρήγορη ξενάγηση στο περιβάλλον εργασίας.

Η εικόνα που ακολουθεί παρουσιάζει τις βασικές περιοχές του περιβάλλοντος εργασίας του Scratch. Η περιοχή με τη φωτο-γραφία του γηπέδου στα δεξιά είναι η σκηνή, ο χώρος δράσης των αντικειμένων. Ακριβώς από κάτω βρίσκεται η λίστα αντικειμένων και σκηνικών. Στο κέντρο του παραθύρου βρίσκεται ο χώρος στον οποίο εισάγουμε τις εντολές για κάθε αντικείμενο, ενώ στα αριστερά βλέπουμε τις παλέτες εντολών από όπου βλέπουμε τις διαθέσιμες.
Πριν ξεκινήσετε να κάνετε τις δικές σας δημιουργίες, είναι σημαντικό να γνωρίζετε επίσης κάποιες από τις λειτουργίες του μενού του Scratch οι οποίες θα μας χρειαστούν πολύ σύντομα, όπως η αποθήκευση αρχείου. 

· Με το εικονίδιο γλώσσας (το πρώτο από αριστερά) αλλάζετε τη γλώσσα της επιφάνειας εργασίας του Scratch.
· Με το εικονίδιο αποθήκευσης (το δεύτερο από αριστερά) αποθηκεύετε το έργο σας.
· Με το εικονίδιο μοιράσματος (το τρίτο από αριστερά) ανεβάζετε το έργο σας στον ιστοχώρο του Scratch και το δημοσιοποιείτε στο διαδίκτυο.
· Από το μενού Αρχείο μπορείτε να δημιουργήσετε ένα νέο έργο, να ανοίξετε ένα αποθηκευμένο έργο και να αποθηκεύσετε το τρέχον έργο σας.
· Εισαγωγή έργου: εισάγει όλες τις μορφές και τα υπόβαθρα ενός άλλου έργου μέσα στο τρέχον. Αυτό είναι χρήσιμο όταν θέλετε να χρησιμοποιήσετε ταυτόχρονα τις μορφές πολλών έργων.
· Εξαγωγή μορφής: εξάγει τον ενεργό χαρακτήρα ως αρ-χείο .sprite, το οποίο μπορεί να εισαχθεί σε ένα άλλο έργο.
· Σημειώσεις έργου: σας επιτρέπει να γράψετε και να αποθηκεύσετε σημειώσεις σχετικά με το έργο σας, όπως περιγραφές των προγραμματιστικών επιλογών σας.
· Έξοδος: τερματίζει το Scratch.
· Το μενού Διόρθωσε παρέχει διάφορες λειτουργίες επεξεργασίας του τρέχοντος έργου.
· Αναίρεση διαγραφής: αναιρεί την τελευταία διαγραφή από ένα τουβλάκι, σενάριο, μορφή, ενδυμασία ή ήχο.
· [image: image45.emf]Ξεκίνησε απλό βηματισμό: το Scratch τρέχει το έργο σας ένα βήμα κάθε φορά, ενώ ταυτόχρονα επισημαίνεται η τρέχουσα εντολή. Αυτή η λειτουργία είναι χρήσιμη για την εύρεση σφαλμάτων μέσα στο έργο, αλλά και ως βοήθεια σε νέους προγραμματιστές για να αντιληφθούν την πορεία εκτέλεσης ενός προγράμματος.
· Όρισε απλό βηματισμό: επιλέγετε την ταχύτητα εκτέλεσης βήμα βήμα (αργή ή γρήγορη).
· Συμπίεσε ήχους και Συμπίεσε εικόνες: μειώνει το μέγεθος του αρχείου του έργου συμπιέζοντας τους ήχους και τις εικόνες του. Αυτό όμως μπορεί να υποβαθμίσει την ποιότητά τους.
· Εμφάνιση εντολών κινητήρων: εμφανίζει εντολές κινητήρα στην κατηγορία Κίνηση. Με αυτές τις εντολές μπορείτε να προγραμματίσετε έναν κινητήρα συνδεδεμένο στον υπολογιστή σας. (π.χ. LEGO® Education WeDo™ 
(http://www.legoeducation.com).
· Από το μενού Μοιράσου μπορείτε να ανεβάσετε το έργο σας στον ιστοχώρο του Scratch. 
· Από το μενού Βοήθεια έχετε πρόσβαση στη σελίδα βοήθειας με υπερσύνδεσμους σε υλικό αναφοράς, οδηγίες χρήσης και συχνές ερωτήσεις.
Είναι λογικό να μην έχετε κατανοήσει πολλές από τις επιλογές. Μην ανησυχείτε όμως καθώς θα τις ξανασυζητήσουμε παρακάτω.
3.2 Πρωταγωνιστές στα έργα μας ...τα αντικείμενα!
Πως δημιουργούμε ένα αντικείμενο-χαρακτήρα-μορφή; (στο βιβλίο αυτό είτε χρησιμοποιούμε τον όρο «μορφή», είτε αναφερόμαστε στο «αντικείμενο», ή στο «χαρακτήρα», θα εννοούμε το ίδιο πράγμα). Για την δημιουργία ενός αντικειμένου χρησιμοποιούμε το μενού που φαίνεται στην επόμενη εικόνα. Τα τρία κουμπιά εικόνες που βλέπετε σας επιτρέπουν να δημιουργήσετε μια νέα μορφή με τρεις διαφορετικούς τρόπους.

«Ζωγράφισε μια νέα μορφή»: Πατώντας το πρώτο εικονίδιο εμφανίζεται ο επεξεργαστής ζωγραφικής. Εδώ μπορείτε να δημιουργήσετε τη δική σας εμφάνιση για το αντικείμενό σας χρησιμοποιώντας τη ζωγραφική (θα μάθετε περισσότερα στο επόμενο κεφάλαιο). Μπορείτε να ζωγραφίσετε ένα αυτοκίνητο, ένα καρότο ή ακόμη και να εισάγετε μια φωτογραφία ενός φίλου σας! 

 «Διάλεξε μια νέα μορφή από το αρχείο»: Πατώντας το δεύτερο εικονίδιο στη σειρά αποκτούμε πρόσβαση στη βιβλιοθήκη έτοιμων αντικειμένων που μας παρέχει το Scratch. Εμφανίζονται φάκελοι που περιέχουν προσχεδιασμένα αντικείμενα όπως ζώα, μεταφορικά μέσα, φανταστικοί χαρακτήρες (δράκους, ρομπότ, χιονάνθρωπους κτλ.). Τις περισσότερες φορές αυτές οι μορφές θα καλύπτουν τις ανάγκες μας.
Για παράδειγμα, μπορούμε να εισάγουμε ως αντικείμενο στο έργο μας ένα δέντρο επιλέγοντας από το φάκελο Things την εικόνα palmtree .

«Πάρε μια μορφή έκπληξη»: Κάνοντας κλικ στο τρίτο εικονίδιο θα εμφανιστεί στη σκηνή τυχαία ένα αντικείμενο έκπληξη! Το Scratch θα διαλέξει από μόνο του έναν από τους χαρακτήρες που έχει στη βιβλιοθήκη του και θα τον εισάγει στο έργο μας. Παρακάτω εμφανίζεται έργο στο οποίο πατήσαμε διαδοχικά το κουμπί «πάρε μια μορφή έκπληξη».

Κάθε φορά όμως που ανοίγετε το Scratch βλέπετε στη σκηνή τη χαρακτηριστική γάτα! Είναι το προεπιλεγμένο αντικείμενο του προγράμματος, το οποίο έχει το δικό του όνομα, το όνομα Μορφή1, όπως φαίνεται στην επόμενη εικόνα. Γιατί όμως οι χαρακτήρες-αντικείμενα που δημιουργούμε να μην έχουν τα ονόματα που θέλουμε εμείς; Θέλω το δράκο να τον ονομάσω Τάκη! Πως μπορεί να γίνει αυτό; Μπορείτε να ονοματίσετε όλα τα αντικείμενα κάνοντας κλικ στο προεπιλεγμένο όνομα κάθε αντικειμένου (π.χ. Μορφή1), στην κεντρική περιοχή του Scratch και πληκτρολογώντας το όνομα που επιθυμείτε. Μην ξεχνάτε όμως ότι κατά την λογική επίλυση του προγραμματιστικού προβλήματός σας, καλό θα ήταν να αναφέρεστε στα αντικείμενα με ονόματα που είναι σχετικά με το πρόβλημα. Το όνομα «Τάκης» μπορεί να μη σας βοηθά αρκετά για να ανα-γνωρίσετε ότι αναφέρεται στη μορφή ενός δράκου!

Πως μπορούμε να αλλάξουμε ή να διαγράψουμε τους χαρακτήρες που έχουμε εισάγει μέσα στο σκηνικό μας; Ας πάμε στην γραμμή εργαλείων που βρίσκεται δεξιά από την γραμμή του μενού και πάνω από την σκηνή. 

Στον παρακάτω ήρεμο βυθό, ας υποθέσουμε ότι θέλουμε το πράσινο ψάρι να συναντά ένα κοπάδι με όμοια ψάρια και να το ακολουθεί. Πως θα δημιουργήσουμε τους αντίστοιχους χαρακτήρες; Ο τυπικός τρόπος είναι να εισάγουμε 4 φορές το πράσινο ψάρι με τη χρήση της επιλογής «Διάλεξε μια νέα μορφή από το αρχείο». Κουραστικό! Το Scratch μας δίνει και άλλη δυνατότητα. Για να δημιουργήσετε το κοπάδι κάντε κλικ στο Διπλασιασμός (το κουμπί που περιέχει τη σφραγίδα) και στη συνέχεια κρατήστε πατημένο το πλήκτρο shift και κάνετε κλικ πάνω στο ψάρι τρεις φορές. Τρία νέα ψάρια δημιουργήθηκαν πολύ γρήγορα! Για τη δημιουργία ενός μόνο αντίγραφου θα μπορούσατε εναλλακτικά να κάνετε δεξί κλικ πάνω στο αντικείμενο που θέλετε να αντιγράψετε και να επιλέξετε από το μενού που εμφανίζεται την επιλογή «διπλασίασε».
[image: image9.png]



[image: image10.png]



Έστω ότι το πουά ψάρι φαίνεται να μην είναι χρήσιμο πια στο παιχνίδι που σχεδιάζουμε! Για να διαγράψετε το ψάρι κάντε κλικ στο Διέγραψε (το εικονίδιο ψαλίδι) και στη συνέχεια πάνω στο ψάρι. Εναλλακτικά μπορείτε να κάνετε δεξί κλικ πάνω στο ψάρι και να επιλέξετε «διαγραφή» από το μενού που εμφανίζεται.

Αλλάζουμε όμως άποψη και θέλουμε να βάλουμε στο παιχνίδι μας ένας πεινασμένο καρχαρία.  

Όπως και με τον διπλασιασμό, για να διαγράψουμε όλα τα προηγούμενα ψαράκια κάνουμε κλικ στο Διέγραψε (ψαλίδι στην Εικόνα 3.3) και μετά κρατάμε πατημένο το shift και κάνουμε κλικ πάνω στα ψάρια. Εισάγουμε στη συνέχεια τον καρχαρία από τη βιβλιοθήκη του Scratch.

Για να κάνετε πιο τρομακτικό τον καρχαρία μπροστά στα ψαράκια μπορείτε να τον μεγεθύνετε.

Για να αλλάξετε το μέγεθος ενός αντικειμένου κάντε κλικ στο «Μεγάλωσε την μορφή» ή «Σμίκρυνση μορφής» και στη συνέχεια πάνω στο αντικείμενο. Για περισσότερα βήματα μεγέθυνσης ή σμίκρυνσης μπορείτε και σε αυτήν την περίπτωση να κρατήσετε πατημένο το shift και να πατήσετε πολλαπλά κλικ πάνω στο αντίστοιχο αντικείμενο. Εναλλακτικά μπορείτε να κάνετε δεξί κλικ πάνω στο αντικείμενο και να επιλέξετε αλλαγή μεγέθους μορφής. Στην επόμενη εικόνα φαίνονται οι επιλογές που αναφέρθηκαν προηγουμένως και οι οποίες εμφανίζονται με δεξί κλικ πάνω στο αντικείμενο.

Η λίστα αντικειμένων που βρίσκεται κάτω από τη μπάρα δημιουργίας αντικειμένων, δείχνει όλα τα αντικείμενα που έχουν εισαχθεί σε ένα έργο σε μικρογραφίες με τα ονόματά τους. Το εικονίδιο του αντικειμένου που είναι επιλεγμένο περιβάλλεται από μπλε περίγραμμα. Εάν ένα αντικείμενο είναι εκτός σκηνής μπορείτε να το εμφανίσετε κάνοντας shift+κλικ πάνω στη μικρογραφία του.

Με κλικ σε μια μικρογραφία ή διπλό κλικ πάνω στο αντικείμενο μπορείτε να δείτε αναλυτικά τα χαρακτηριστικά του αντικειμένου που φαίνονται στο πάνω μέρος της επιφάνειας εργασίας:.

Στην περιοχή αυτή φαίνονται το όνομα του αντικειμένου, οι x, και y συντεταγμένες του στη σκηνή (η θέση του δηλαδή μέσα στη σκηνή του προγράμματος), η κατεύθυνσή του (κάθε καινούριο αντικείμενο που εισάγεται εμφανίζεται με κατεύθυνση 90 μοιρών), και ακριβώς δίπλα, αν έχει επιλεγεί η πένα, μια μικρή γραμμή που υποδηλώνει ότι το αν η πένα είναι ενεργή για το συγκεκριμένο αντικείμενο. Περισσότερα για την πένα θα αναφερθούν σε επόμενο κεφάλαιο. Εισάγετε ένα αντικείμενο έκπληξη και με δεξί κλικ πάνω του, επιλέξτε «περίστρεψε αυτή τη μορφή». Παρατηρήστε πως μεταβάλλεται η κατεύθυνσή του.

Η καρτέλα «Σενάρια» είναι αυτή που περιέχει τις εντολές που δημιουργούμε για κάθε ένα αντικείμενο ξεχωριστά, δηλαδή πολύχρωμες οδηγίες για τη συμπεριφορά του. Δείτε ένα τέτοιο σενάριο.

Είναι σημαντικό να κατανοήσουμε ότι το Scratch είναι μια γλώσσα που προωθεί τον παράλληλο προγραμματισμό καθώς ένα έργο μπορεί να περιέχει πολλά σενάρια και εντολές που τρέχουν ξεχωριστά και παράλληλα για κάθε αντικείμενο.

Κάθε αντικείμενο μπορεί να έχει εμφανίζεται στη σκηνή μας με διαφορετικές ενδυμασίες και να αναπαράγει διαφορετικούς ήχους. Δηλαδή το αντικείμενο δράκος μπορεί να εμφανίζεται με διαφορετικό δέρμα, διαφορετικά μάτια και διαφορετικά ρούχα σε συγκεκριμένες στιγμές του παιχνιδιού μας. Τις δυνατές εμφανίσεις των αντικειμένων μπορείτε να τις δείτε και να τις επεξεργαστείτε από την επιλογή "Ενδυμασίες" ενώ από την καρτέλα "Ήχοι" μπορείτε να επεξεργαστείτε τους ήχους που παράγουν τα αντικείμενα. Δεν αναφέρουμε περισσότερες πληροφορίες και συνεχίζουμε τη γρήγορη πλοήγησή μας στο περιβάλλον του Scratch
3.4 Η σκηνή...είναι δική σας.
Ποιο είναι το σκηνικό μέσα στο οποίο εκτυλίσσεται το παιχνίδι μας; Μια πεδιάδα; Ένα κάστρο; Μια έρημος; Το Scratch έχει προβλέψει ένα ειδικό αντικείμενο, το σκηνικό, για να εισάγουμε το υπόβαθρο-φόντο μπροστά από το οποίο οι πρωταγωνιστές μας εκτελούν τις εντολές μας. Για να το καταλάβουμε καλύτερα μπορούμε να παρομοιάσουμε τη σκηνή με το γνωστό σε όλους μας λευκό πανί του Θεάτρου Σκιών όπου εκεί πάνω ο Καραγκιόζης και η παρέα του παίρνουν ζωή και μας κάνουν να διασκεδάζουμε μέσα από τις ιστορίες τους.
Είναι λογικό, όπως συμβαίνει σε μια ταινία ή στα παιχνίδια, η δράση να μην εξελίσσεται όλη μπροστά από ένα και μοναδικό σκηνικό. Πολλές φορές οι δημιουργίες μας απαιτούν την χρήση περισσότερων από ένα σκηνικών για να είναι ολοκληρωμένες. Κάνοντας διπλό-κλικ πάνω στην αρχική σκηνή, η κεντρική περιοχή δείχνει τα χαρακτηριστικά της σκηνής που έχουμε επιλέξει, δηλαδή το σενάριο, τα υπόβαθρα και τους ήχους που σχετίζονται με το σκηνικό του έργου μας. 
[image: image23.png]Sknuiks

[ sevipus ) ynbpason | ison
Néo undfato: ETERENY CENETD 22

E unéBabpot

e e ¢





Σίγουρα θα παρατηρείτε κάποιες ομοιότητες μεταξύ του σκηνικού και του αντικειμένου. Δηλαδή ότι και το σκηνικό και τα αντικείμενα έχουν σενάριο, υπόβαθρα-ενδυμασίες και ήχους, αντίστοιχα. Μήπως θα ήταν πιο βολικό να χρησιμοποιούμε μόνο αντικείμενα και να εισάγουμε ένα αντικείμενο ως σκηνικό για να μην ταλαιπωρούμαστε;
Η απάντηση είναι αρνητική. Αυτό που έχει σημασία είναι να κατανοήσετε ότι ένα αντικείμενο αντιπροσωπεύει μια οντότητα. Αντίθετα το σκηνικό αποτελεί το χώρο μέσα στον οποίο δραστηριοποιείται η οντότητα. Τα αντικείμενα κινούνται και δρουν μέσα στο σκηνικό. Ο διαχωρισμός αυτός μεταξύ σκηνικού και αντικειμένου φαίνεται εξάλλου και από τις διαφορετικές διαθέσιμες εντολές που υπάρχουν για το καθένα. Για παράδειγμα κάνοντας κλικ στο σενάριο ενός σκηνικού θα διαπιστώσετε ότι δεν υπάρχουν διαθέσιμες εντολές κίνησης. Συνεπώς, ένα από τα πρώτα ερωτήματα που έχουμε να απαντήσουμε όταν δημιουργούμε ένα πρόγραμμα στο Scratch είναι το ποιο θα είναι το σκηνικό μας, μέσα σε ποια σκηνή ή σκηνές θα διαδραματιστεί η ιστορία μας.
3.5 Εντολές
Μπορείτε να δώσετε ζωή στις δημιουργίες σας, τοποθετώντας εντολές στο χώρο των σεναρίων κάθε αντικειμένου. Σημειώνουμε ξανά ότι κάθε αντικείμενο έχει τα δικά του σενάρια, τις δικές του συμπεριφορές και πριν εισάγουμε οποιαδήποτε εντολή πρέπει να διακρίνουμε το αντικείμενο που είναι επιλεγμένο από την λίστα αντικειμένων μας. Πρώτα επιλέγουμε αντικείμενο και μετά εισάγουμε εντολές στο συγκεκριμένο αντικείμενο. 

Το βασικό δομικό στοιχείο ενός σεναρίου είναι οι εντολές. Για να εισάγουμε εντολές πρέπει να χρησιμοποιήσουμε την παλέτα εντολών που μας παρέχει το Scratch. Η παλέτα αυτή βρίσκεται στην πάνω αριστερή μεριά του παραθύρου του Scratch και οι εντολές είναι κατηγοριοποιημένες ανάλογα με το τι προκαλούν στον χαρακτήρα μας, όπως φαίνεται στην επόμενη εικόνα. Πατώντας σε κάθε κατηγορία, εμφανίζονται από κάτω οι αντίστοιχες διαθέσιμες εντολές. Μπορούμε να σύρουμε τις εντολές στο χώρο των σεναρίων, να τις ενώσουμε και να σχηματίσουμε σενάρια. Ή μπορούμε να κάνουμε διπλό κλικ στις εντολές μέσα στην παλέτα για να δούμε τι επίδραση θα έχουν στο επιλεγμένο αντικείμενο. Ας δούμε λίγο πιο αναλυτικά τις διαθέσιμες κατηγορίες εντολών:

: εντολές που κινούν τα αντικείμενα, αλλάζουν την κατεύθυνσή τους και καθορίζουν την θέση τους στο σκηνικό. Στο παράδειγμα που ακολουθεί το επιλεγμένο αντικείμενο θα κινηθεί κατά 10 βήματα μόλις πατήσουμε την πράσινη σημαία.

: εντολές που αφορούν τη διαχείριση της εμφάνιση των αντικειμένων, όπως π.χ. την αλλαγή του μεγέθους ή της ενδυμασίας του αντικειμένου. Στο παράδειγμα που ακολουθεί, μόλις πατηθεί η πράσινη σημαία, το μέγεθος του αντικειμένου μεγαλώνει κατά 10%.

: εντολές που αναπαράγουν μουσική και ηχογραφήσεις που έχουν εισαχθεί στο επιλεγμένο αντικείμενο ή που επιτρέπουν την αναπαραγωγή νοτών από συγκεκριμένα μουσικά όργανα. Στο παράδειγμα που ακολουθεί, μόλις πατήσουμε, την πράσινη σημαία ο χαρακτήρας μας, θα κάνει «μιάου» (εφόσον έχουμε ανοικτά τα ηχεία μας…).

: εντολές που επιτρέπουν στο αντικείμενο να ζωγραφίζει στη σκηνή καθώς κινείται, δηλαδή να αφήνει ένα ίχνος στις θέσεις πάνω από τις οποίες κινείται. Στο παράδειγμα που ακολουθεί, μόλις πατηθεί η πράσινη σημαία, θα κατέβει η πένα και όσο το αντικείμενό μας κινείται, θα αφήνει και ένα αντίστοιχο ίχνος από κάτω του.

: εντολές που καθορίζουν πότε θα τρέξει ένα σύνολο εντολών ή πόσες φορές θα εκτελεστεί το συγκεκριμένο σύνολο εντολών. Σύμφωνα με το παράδειγμα που φαίνεται στην επόμενη εικόνα, μόλις πατηθεί η πράσινη σημαία, το αντικείμενό μας θα κινηθεί κατά δέκα βήματα δύο φορές συνεχόμενα. Θα κινηθεί δηλαδή για 20 βήματα.

: εντολές που επιτρέπουν στο αντικείμενο να αντιλαμβάνεται το περιβάλλον του, όπως π.χ. το αν αγγίζει άλλα αντικείμενα ή χρώματα, και να αντιδρά ανάλογα. Στο παράδειγμα που ακολουθεί, μόλις πατηθεί η πράσινη σημαία, ο χαρακτήρας μας θα κινηθεί κατά 10 βήματα και αν μετά την κίνησή του αγγίζει το όριο της σκηνής, τότε θα στρίψει δεξιόστροφα κατά 15 μοίρες.

: εντολές που βοηθούν τα αντικείμενα να κάνουν μαθηματικές πράξεις, συγκρίσεις, υπολογισμούς κτλ. Στο παράδειγμα που ακολουθεί, το αντικείμενό μας θα εμφανίσει ένα μπαλονάκι με το αποτέλεσμα της πράξης, δηλαδή θα εμφανίσει τον αριθμό 6.

: εντολές που αφορούν τιμές που αποθηκεύουμε για τη συνέχεια του προγράμματος, όπως π.χ. το σκορ, ή τις ζωές του χρήστη σε ένα παιχνίδι. Στο παράδειγμα που ακολουθεί, όταν ο χρήστης κάνει κατά λάθος κλικ πάνω στο δράκο, χάνει μια ζωή.

Η κατηγοριοποίηση των εντολών, με βάση τα χρώματα, θα σας διευκολύνει πολύ είτε για να βρείτε την εντολή που θέλετε να χρησιμοποιήσετε είτε για να κατανοήσετε τις εντολές που περιέχει ένα έτοιμο έργο του Scratch.
Οι εντολές μοιάζουν με τουβλάκια. Για τη δημιουργία ενός προγράμματος, όπως και πριν αναφέρθηκε, σέρνουμε
τις εντολές στο χώρο ενεργειών και τις βάζουμε σε στοίβα τη μια πάνω από την άλλη, όπως ακριβώς και
τα τουβλάκια LEGO! Κάποιες εντολές έχουν άσπρα κουτάκια έτσι ώστε να μπορούμε να αλλάζουμε το περιεχόμενό τους (παράμετροι) όπως είναι η εντολή κινήσου X βήματα. Για να αλλάξουμε την τιμή, κάνουμε κλικ μέσα στην άσπρη περιοχή, σβήνουμε την υπάρχουσα τιμή και γράφουμε τον αριθμό των βημάτων που θέλουμε να κάνει το αντικείμενό μας. 
Οι εντολές που δεν μοιάζουν με τουβλάκια, αλλά έχουν σχήμα καπέλου όπως η  όταν στην πράσινη σημαία γίνει κλικ μπαίνουν πάντα στην αρχή της στοίβας. Η πιο χαρακτηριστική από αυτές είναι αυτή με την πράσινη σημαία (από την παλέτα έλεγχος), της οποίας η εκτέλεση ξεκινά όταν πατάμε την πράσινη σημαία. Και δεν εκτελείται μόνο αυτή, αλλά και όλες οι εντολές που είναι συνδεδεμένες μαζί της.
Ιδιαίτερο ενδιαφέρον παρουσιάζουν οι εντολές συνθήκης και οι επαναληπτικές εντολές όπως η για πάντα εάν X που δίνουν τη δυνατότητα να δημιουργήσουμε μια εσωτερική στοίβα εντολών. Περισσότερα όμως για τις εντολές αυτές θα βρείτε αναλυτικά σε επόμενα κεφάλαια. Κάθε κατηγορία εντολών αντιστοιχεί και σε διαφορετικό κεφάλαιο…

Ο πιο απλός τρόπος λοιπόν για να τρέξετε μια εντολή, είναι να κάνετε διπλό κλικ πάνω της. Τι συμβαίνει στη γάτα όταν πατάτε διπλό κλικ στην εντολή άλλαξε x κατά…. Δοκιμάστε εντολές από διαφορετικές παλέτες.
Για να καθαρίσουμε το χώρο του σεναρίου από τις διάφορες εντολές που εισάγαμε πειραματιζόμενοι, κάνουμε δεξί κλικ σε κάποιο κενό σημείο του χώρου του σεναρίου και επιλέγουμε «καθάρισε τα όλα» από το μενού. Είμαστε έτοιμοι για να προχωρήσουμε παρακάτω.
Περίληψη 
Στο κεφάλαιο αυτό παρουσιάσαμε συνοπτικά το περιβάλλον εργασίας του Scratch. Πήραμε μια γενική ιδέα από τους διαφορετικούς χώρους και τις διάφορες δυνατότηες. Πάμε λοιπόν να θυμηθούμε τα σημαντικότερα σημεία. Οι βασικές περιοχές του Scratch είναι η σκηνή, η λίστα αντικειμένων, ο χώρος του σεναρίου και οι παλέτες εντολών. Για να δημιουργήσουμε ένα πρόγραμμα πρέπει αρχικά να επιλέξουμε τους χαρακτήρες- αντικείμενα και το κατάλληλο σκηνικό. Μπορούμε είτε να επιλέξουμε ένα έτοιμο αντικείμενο από τους φακέλους του Scratch, είτε να ζωγραφίσουμε ένα δικό μας. Για κάθε αντικείμενο μπορούμε να προσδιορίσουμε το σενάριό του, τους ήχους και τις διαφορετικές εμφανίσεις-ενδυμασίες του. Το σενάριο είναι αυτό που καθορίζει τη συμπεριφορά του αντικειμένου στη σκηνή και δημιουργείται ενώνοντας εντολές από τις παλέτες εντολών. Αντίστοιχες επιλογές με αυτές του αντικειμένου παρουσιάζει και το σκηνικό. Από το επόμενο κεφάλαιο ξεκινάει η πραγματική χρήση του Scratch.
Ερωτήσεις
1) Εξηγήστε τη λειτουργία του κάθε εικονιδίου της γραμμής εργαλείων [image: image42.png]


και αναφέρετε έναν εναλλακτικό τρόπο για την πραγματοποίηση της κάθε μιας.
2) Ποιές οι λειτουργίες της σημαίας και του κόκκινου κύκλου που βρίσκεται δίπλα της;
3) Σε ποιά περιοχή του προγράμματος μπορείτε να δείτε τις συντεταγμένες που έχει το ποντίκι κάθε χρονική στιγμή και σε ποιά τις συντεταγμένες του κάθε αντικειμένου;
4) Αναφέρετε τις οκτώ διαφορετικές παλέτες εντολών που διαθέτει το Scratch και δώστε εν συντομία τα χαρακτηριστικά των εντολών που περιέχει η κάθε μια.
5) Σε σενάρια που χρησιμοποιούν εντολές κίνησης τα αντικείμενα μπορεί να κάποια στιγμή να καταλήξουν εκτός ορίων της σκηνής. Με ποιο τρόπο μπορούμε να τα επαναφέρουμε;
6) Όταν κάνουμε κλικ στη μικρογραφία ενός αντικειμένου ή του σκηνικού, τότε στην κεντρική περιοχή εμφανίζονται τα χαρακτηριστικά τους. Ποιά είναι αυτά;




Κεφάλαιο 3: To περιβάλλον


.....................................�Σε αυτό το κεφάλαιο: 


3.1 Γρήγορη ξενάγηση


3.2 Πρωταγωνιστές…τα αντικείμενα


3.3 Η σκηνή είναι δική μας


3.4 Εντολές


..................................... �«Το να είσαι ικανός σημαίνει να μπορείς να ελέγχεις και να χειρίζεσαι �τα πράγματα στο περιβάλλον σου».


(L.Ron Hubbard)

